Aalborg Kommune bevilliger nu ekstra 345.000 kroner årligt til Aalborg Søfarts- og Marinemuseum. I forvejen giver kommunen museet 277.000 kroner - tilsammen får museet 622.000 kroner om året. Kommunen indfrier desuden kreditforeningslån og overtager museumsbygningerne og dermed også vedligeholdelsen af bygningerne. - Vi er lettede og rigtig glade. Det ser ud til at museet er reddet, og vi regner med at køre videre uden at afskedige nogle medarbejdere, siger museumsdirektør John Hansen til TV2/NORD Museets besøgstal har de seneste år været for nedadgående, hvorfor indtægterne var faldet betydeligt. Aalborg Kommune har hidtil afvist at give yderligere økonomisk støtte, ligesom kulturministeren også har afvist at bidrage økonomisk til museets overlevelse. Nu har kommunen altså ændret holdning og overtager museumsbygninger.

Referat:
Det lukningstruede museum i Aalborg bliver nu reddet af Aalborg Kommune, der overtager alle museets bygninger. Dermed undgår søfartsmuseet en økonomisk bankerot